Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4317

b) A szigorított fertőtlenítés végrehajtásának sorrendje: — az épület áramtalanítása, — az épület belső terének portalanítása a hatósági állatorvos által előírt nemű és koncentrációjú fertőtlenítő oldattal, — a portalanítás mellett, a fertőtlenítőoldattal a technológiai berendezéseket le kell mosni, a trágyát el kell áztatni, — a technológiai berendezéseket ki kell hordani, — a trágyát ki kell hordani, a telep területén szarvasba kell rakni, le kell fertőtleníteni földdel le kell takarni, — gépi és kézi eszközökkel az épület fizikai takarítását el kell végezni, a takarításnak az épület belső légterén kívül ki kell terjedni a padlástérre és a trágyacsatornára is, — az épület belső mosását magasnyomású vízsugárral kell elvégezni, — a nem tisztítható fából készült berendezéseket el kell égetni, — az agyagpadozatot 10 cm mélységben fel kell szedni, — a vízáteresztő padlóburkolatot fel kell szedni, — kifutók, karámok takarítása, mosása, — az épületen kívül megtisztított berendezések visszahordása, — az épület belső terének, padlásterének, trágyacsatornájának fertőtlenítése a betegségre meghatározott nemű és koncentrációjú magasnyomású (10—20 bár) berendezéssel kijuttatott fertőtlenítőszerrel, — az épület zárása, — az épület külső felületének, környezetének, utaknak a fertőtlenítése, — bejelentési kötelezettség alá tartozó fertőző állatbetegség esetén fertőtleníteni kell mindazokat a helyeket és helyiségeket, ahol beteg, betegségre gyanús állat megfordult, tartózkodott, elhullott vagy levágták, illetve leölték, ahova az állat terméke eljutott. Fertőtleníteni kell azon személyeket, illetve tartózkodási helyüket, akik a beteg, betegségre gyanús állatokkal vagy termékeikkel kapcsolatba kerültek. 1998/74/II. szám Egyes bejelentési kötelezettség alá tartozó fertőző állatbetegségek megelőzésénél és leküzdésénél használható fertőtlenítőszerek Betegség Fertőtlenítési útmutató

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes